**ELŐTERJESZTÉS**

**Körmend Város Önkormányzata Képviselő-testülete 2023. május 31-i ülésére**

**Tárgy:** Körmend Város Helyi Építési Szabályzatának módosításának kezdeményezése

Tisztelt Képviselő-testület!

Körmend Város Önkormányzata a 11/2017.(VI.23.) rendeletével fogadta el az új településrendezési eszközeit, amelyet újabb igények felmerülése miatt ismételten módosítani szükséges.

A Körmend, **Arany János utca 12.** szám alatti, 508 helyrajzi számú ingatlan tulajdonosa az általa tervezett telekalakítás megvalósíthatósága érdekében az Lk3 **övezeti határ módosítását** kezdeményezte, amelyet a Körmend Város Önkormányzata Képviselő-testülete a 35/2022. (IV.6.) önkormányzati határozatával jóvá is hagyott.

A HÉSZ módosítás alapjául készült rajzi dokumentáció pontatlansága miatt szükséges a HÉSZ módosítása a mellékelt telekalakítási rajz szerint, amely pontosan kijelöli a 560 és 508 hrsz.-ú ingatlanok ÉK-i telekhatárát, egyben az övezeti határt is.

A módosításnak jogszabályi akadálya nincs. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 69.§ (1) bekezdés *b)*pontja lehetővé teszi HÉSZ módosítását, amennyiben elírás javítása, rajzi feldolgozásból, méretarányból adódó pontatlanság javítása érdekében történik.

Javasoljuk, hogy Körmend Város Önkormányzata a Körmend, 508 és 509 hrsz. ingatlanokat kiemelt fejlesztési területté nyilvánítsa a 314/2012. (XI.8.) Korm.rendelet 32.§ (6) bekezdés c) pontja alapján.

A HÉSZ mindezek szerinti módosítása nettó 350 000,-Ft +ÁFA, azaz bruttó 444 500,- Ft költséggel jár, amely költséget kérelmező viseli.

A Képviselő-testület jóváhagyását kérem a településrendezési tervet érintő településpolitikai döntés terén.

**HATÁROZATI JAVASLAT**

1. Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 508 és 509 helyrajzi ingatlanok tekintetében akként, hogy a tervezett telekalakítás ingatlanhatára legyen az övezeti határ.

Körmend Város Önkormányzata a Körmend, 508 és 509 hrsz. ingatlanokat kiemelt fejlesztési területté nyilvánítja a 314/2012. (XI.8.) Korm.rendelet 32.§ (6) bekezdés c) pontja alapján.

1. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést akként, hogy a kérelmező viseli a településtervezési költségek összegét.
2. Körmend Város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.
3. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

Körmend, 2023. 05. 22.

**Bebes István**

**polgármester**